༈ན་མོ་གུ་རུ། འདིར་རྗེ་བཙུན་འཇམ་པའི་དབྱངས་ལ་བརྟེན་པའི་བླ་མའི་རྣལ་འབྱོར་
སྒོམ་ཚུལ་ལ། སྦྱོར་དངོས་མཇུག་གསུམ་ལས། དང་པོ་རྗེ་བཙུན་གྱི་བྲིས་སྐུའི་མདུན་དུ་མཆོད་པ་བཤམས།
སྟན་བདེ་བ་ལ་འཁོད་དེ། སྐྱབས་སེམས་ཚད་མེད་བཞི་བསྒོམས་པ་སྔོན་དུ་བཏང་སྟེ། དངོས་གཞི་འདི་ལྟར།
མདུན་གྱི་ནམ་མཁར་པད་དཀར་འདབ་མ་དྲུག་པའི་སྟེང་དུ་ཟླ་བའི་དཀྱི་་་་་་་
འཁོར་གྱི་གདན་ལ་དྷཱིཿཡིག་དམར་སེར་དེ་ལས་འོད་འཕྲོས། འཕགས་པ་མཆོད་
སེམས་ཅན་གྱི་དོན་བྱས། ཚུར་འདུས་ཡོངས་སུ་གྱུར་པ་ལས། ངོ་བོ་རང་གི་དྲིན་
ཅན་རྩ་བའི་བླ་མ་ཡིན་པ་ལ་རྣམ་པ་རྗེ་བཙུན་འཇམ་དཔལ་དབྱངས་སྐུ་མདོག་་་་
དམར་སེར་ཞལ་གཅིག་ཕྱག་གཉིས་པ། གཡས་ཤེས་རབ་ཀྱི་རལ་གྲི་མེ་འབར་བ་
ནམ་མཁར་འཕྱར་ཞིང་། གཡོན་ཨུཏྤ་ལའི་སྡོང་བུ་ཐུགས་ཀར་བཟུང་བའི་འདབ་
མ་སྙན་གཡོན་གྱི་ཐད་ཀར་ཁ་ཕྱེ་བའི་སྟེང་དུ་སྟོང་ཕྲག་བརྒྱ་བའི་གླེགས་བམ་་
བསྣམས་པ་རིན་པོ་ཆེའི་རྒྱན་དང་དར་གྱི་ན་བཟའ་གསོལ་བ། རྡོ་རྗེ་སྐྱིལ་ཀྲུང་
གིས་བཞུགས་པ། དེའི་སྤྱི་བོར་ཨོཾ་དཀར་པོ། མགྲིན་པར་ཨཱཿདམར་པོ། ཐུགས་
ཀར་ཧཱུྃ་སྔོན་པོ། ཐུགས་ཀའི་ཧཱུཾ་ལས་འོད་ཟེར་འཕྲོས་རྒྱལ་བ་སྲས་བཅས་སྤྱན་
དྲངས། བླ་མ་རྗེ་བཙུན་འཇམ་དབྱངས་ལ་ཐིམ་པས་དེ་ཉིད་སྐྱབས་གསུམ་ཀུན་
འདུས་ཀྱི་བདག་ཉིད་དུ་གྱུར། ཡན་ལག་བདུན་པ་མཎྜལ་དང་བཅས་པ་ཕུལ་ལ། ། དོན་ཆེན་པོ་
གསུམ་གྱི་སྒོ་ནས་གསོལ་བ་གདབ། བསྟོད་པ་གང་བློ་མ་ཇི་ཙམ་གསོག་པ་བརྗོད་པའི་རྗེས་སུ། དཔལ་
ལྡན་རྩ་བའི་བླ་མ་ཞེས་སོགས་ཤོ་ལོ་ཀ་གཅིག་བརྗོད་པའི་མཐར་རྩ་བའི་བླ་མ་རང་གི་སྤྱི་བོར་བྱོན་
ནས་རྩ་ཨ་ཝ་དྷཱུ་ཏཱིའི་ནང་བརྒྱུད་དེ་ཤིན་ཏུ་ཕྲ་བའི་རླུང་སེམས་དང་ངོ་བོ་དབྱེར་མེད་དུ་གྱུར་པའི་མོས་པ་་་་
བྱ། མཇུག་ཏུ། ཚེ་རབས་ཀུན་ཏུ་རྩ་བའི་བླ་མ་དང་། །དབྱེར་མེད་རྒྱལ་བའི་
གཅིག་འཇམ་དཔལ་དབྱངས། །སྙིང་གི་པདྨོར་གུས་པས་བསྟེན་པའི་མཐུས། །
མཆོག་ཐུན་དངོས་གྲུབ་མ་ལུས་མྱུར་འགྲུབ་ཤོག །ཅེས་པ་འདི་ནི་བྱམས་མེ་འབྲས་སྤུངས་
33

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
དགོན་པའི་སྤྱི་བ་བླ་མ་ངག་དབང་འཕྲིན་ལས་ཀྱིས་ལྷ་དར་བཅས་བསྐུལ་ངོར། ༧ཤཱཀྱའི་དགེ་སློང་བློ་བཟང་
རྒྱལ་མཚན་སེངྒེས་སྦྱར་པའི་ཡི་གེ་པ་ནི་མཛོད་པ་ཆོས་རྗེའི་ཚ་བོ་བསྟན་པ་རྒྱལ་མཚན་གྱིས་བགྱིས་པ་ཛ་་་
ཡནྟུ། །